คือ 3-4 วันนี้มีตุ่มขึ้นที่ปลายลิ้นค่ะ เวลาทานอาหารจะเจ็บแต่เมื่อวันก่อนจู่ๆก็รู้สึกน้ำลายเยอะกว่าปกติต้องกลืนน้ำลายตลอดเลยนอนไม่ค่อยได้เลยค่ะต้องกลืนน้ำลายตลอดไม่ทราบว่าเกิดจากอะไรคะ มีวิธีรักษามั้ยคะ ถ้าต้องไปหาต้องไปหาด้านไหน
สวัสดีค่ะ ตุ่มแดงที่ปลายลิ้นดังกล่าว อาจเป็น1. เกิดจากต่อมรับรสของลิ้นบวม (transient lingual papillitis) มักมีอาการเจ็บร่วมด้วย ไม่มีสาเหตุการเกิดที่แน่ชัด มักพบสัมพันธ์กับความเครียด การเปลี่ยนแปลงของฮอร์โมน การทานยาบางชนิด สามารถหายไปได้เอง แต่มีโอกาสกลับเป็นซ้ำได้อีก2. เป็นตุ่มที่เกิดจากการคั่งของเลือด ซึ่งอาจเกิดการการกัดโดนลิ้นหรือุบัติเหตุอื่นๆ3. เป็นเนื้องอกธรรมดา รวมถึงมะเร็งของลิ้น4. เป็นอาการแสดงของโรคติดเชื้อต่างๆ เช่น โรคมือเท้าปาก โรคไข้อีดำอีแดง (scarlet fever) ซิฟิลิส ซึ่งก็จะมีอาการอื่นๆ ร่วมด้วยตามแต่ละโรคที่เป็นหากตุ่มไม่หายไป ก็ควรไปพบแพทย์เพื่อตรวจวินิจฉัยค่ะ ในเบื้องต้น ควรงดการทานอาหารรสจัด อาหารเผ็ด เพราะอาจยิ่งกระตุ้นให้เจ็บได้ค่ะ ไม่ใช้ยาสีฟันและน้ำยาบ้วนปากที่แสบปาก เพราะอาจยิ่งระคายเคืองได้ค่ะสำหรับอาการมีน้ำลายมาก อาจเกิดจาก1. เป็นโรคกรดไหลย้อน ซึ่งเกิดจากการที่น้ำย่อยในกระเพาะอาหารไหลย้อนขึ้นมาถึงบริเวณลำคอ ทำให้เกิดการระคายเคืองคอและมีเสมหะได้ โดยเฉพาะเมื่อนอนลง อาการก็จะเป็นได้มากขึ้น และมักมีอาการอื่นๆ ร่วมด้วย เช่น แสบร้อนจากช่วงอกไปจนถึงลิ้นปี่ เจ็บหน้าอก มีน้ำรสเปรี้ยวหรือขมในคอ เรอบ่อย เจ็บคอ ระคายเคืองคอ เป็นต้น2. ทานอาหารประเภทแป้งเป็นจำนวนมาก3. มีแผลในปากหรือการอักเสบในช่องปาก มีฟันผุ มีฝีหนองตามเนื้อเยื่อช่องปากและลำคอ รวมถึงทอนซิลอักเสบ4. กำลังตั้งครรภ์5.การทานยาบางชนิด เช่น clozapine, pilocarpine6. ได้รับสารพิษบางอย่าง เช่น ปรอท สารหนู ออร์แกโนฟอสเฟตทั้งนี้ การที่มีตุ่มขึ้นที่ลิ้น ก็อาจเป็นสาเหตุได้ เพราะเกิดการอักเสบในช่องปากขึ้น แต่หากตุ่มหายไปแล้ว แต่อาการมีน้ำลายมากยังไม่หายไป ก็ควรไปพบแพทย์เพื่อตรวจรักษาค่ะ